सीबीआई ने कहा कि अंदुरे को दाभोलकर की हत्या के लिए कर्नाटक और महाराष्ट्र में हथियार चलाने की ट्रेनिंग दी गई थी। इसलिए सीबीआई उसे अपनी कस्टडी में लेना चाहती है ताकि आगे की जांच से पता चले कि किसने इस ट्रेनिंग के लिए बुनियादी ढांचे उपलब्ध कराए हैं। दाभोलकर की हत्या में शामिल बाइक का बरामद होना बाकी है । सीबीआई के वकील ने कहा कि हमारे पास पर्याप्त कारण है विश्वास करने के कि सनातन संस्था से अंदुरे के संबंध रहे हैं।